தமிழ்நாடு தமிழருக்கே
'''தமிழ்நாடு தமிழருக்கே''' (''Tamil Nadu Tamilarukkae'') என்பது தமிழர்களுக்கு மொழிப்பற்றை ஊட்டவும், தமிழ்நாடு எவரின் மேலாதிக்கத்திலும் இல்லாமல் தன்னாட்சி பெற்று, தமிழரின் ஆளுகையில் இருக்கவேண்டும் என்பதற்காகவும் தமிழறிஞர்களாலும், அரசியல் தலைவர்களாலும் எழுப்பபட்ட ஒரு முழக்கம் ஆகும். இதுவே [[தமிழ்த் தேசியம்|தமிழ்த் தேசியத்துக்கு]] அடிப்படையாக ஆனது.
 
 == பின்னணி ==
 [[பிரித்தானியாவின் இந்தியப் பேரரசு|பிரித்தானியாவின் இந்தியாவில்]] 1937இல் [[இந்திய தேசிய காங்கிரசு]] கட்சியின் [[சென்னை மாகாணம்|சென்னை மாகாண]] முதலமைச்சரான [[இராசகோபாலாச்சாரி]], சென்னை மாகாணப் [[பள்ளிக்கூடம்|பள்ளிக்கூடங்களில்]] [[இந்தி]] மொழி கட்டாயமாக கற்பிக்க வேண்டும் என பெரும் எதிர்ப்புகளுக்கு இடையில் ஆணையிட்டார். 
 
 இந்த ஆணையை எதிர்த்து தமிழறிஞர்கள் [[நீதிக்கட்சி]] மற்றும்  [[திராவிடர் கழகம்|திராவிடர் கழகத்]] தலைவர்கள் போன்றோர் கடுமையாக எதிர்த்ததுடன், இந்தி திணிப்புத் தொடர்பான அரசாணையை உடனடியாகத் திரும்பப் பெற வேண்டும் என வலியுறுத்தினார். [[இந்தித் திணிப்பு எதிர்ப்புப் போராட்டம் 1937–40|இந்தி திணிப்பு எதிர்ப்புப் போராட்டம்]] சென்னை மாகாணத்தில் தொடங்கியது. அதில் [[இந்திய துணைக்கண்டம்|இந்திய துணைக்கண்டத்தில்]] இருந்து தமிழ்நாட்டை தனியாக பிரிக்கவேண்டும் என்ற கோரிக்கையும் உருவானது. 
 
 == தமிழ்நாடு தமிழருக்கே ==
 இந்தித் திணிப்பை எதிர்த்து [[சென்னை]], [[திருவல்லிக்கேணி]] கடற்கரையில் மாபெரும் வரலாற்று சிறப்புமிக்க பொதுக்கூட்டத்துக்கு ஏற்பாடு செய்யப்பட்டது. கூட்டத்தில் கலந்து கொள்ள [[திருச்சிராப்பள்ளி]]யில் இருந்து தொண்டர் படை  நடைபயணமாக புறப்பட்டது. தொண்டர் படை  11, [[செப்டம்பர்]], [[1938]] அன்று கூட்டம் நடைபெற்ற இடத்துக்கு வந்து சேர்ந்தது. மாலை  நடந்த பொதுக்கூட்டத்திற்கு [[மறைமலை அடிகள்]] தலைமை வகித்தார். கூட்டத்தில் [[கே. வி. ரெட்டி நாயுடு]], [[ஈ. வெ. இராமசாமி]], [[சோமசுந்தர பாரதியார்]], [[பொ. தி. இராசன்]], [[மீனாம்பாள் சிவராஜ்]], மௌலானா மௌல்வி சர்புதீன், பரவஸ்து ராஜகோபாலாச்சாரியார், ரெவரண்ட் அருள் தங்கையா, திருப்பூர் முகைதீன், கே. வி. அழகர்சாமி, அ. பொன்னம்பலனார், [[சா. தருமாம்பாள்|டாக்டர் தர்மாம்பாள்]], பண்டிதை நாராயணி அம்மாள் உள்ளிட்ட ஆளுமைகளுடன் ஏறத்தாழ ஒன்றரை இலட்சம் பேர் கூட்டத்தில் கலந்து கொண்டனர். &lt;ref&gt;[[எஸ். வி. ராஜதுரை]]- [[வ. கீதா]], பெரியார் சுயமரியாதை சமதர்மம் (நூல்) விடியல் பதிப்பகம் கோயம்புத்தூர், விரிவாக்கபட்ட பதிப்பு ஆகத்து, 2009, பக்கம்: 709&lt;/ref&gt; அக்கூட்டத்துக்கு தலைமை வகித்த [[மறைமலை அடிகள்]] ''தமிழ்நாடு தமிழருக்கே'' என்ற தீர்மானத்தை கொண்டுவந்தார். அதை [[ஈ. வெ. இராமசாமி]], [[சோமசுந்தர பாரதியார்]] ஆகியோர் வழிமொழிந்தனர்.&lt;ref&gt;{{Cite web |url=https://www.tamizhvalai.com/archives/33286 |title=“தமிழ்நாடு தமிழருக்கே” முழக்கம் பிறந்தது எப்போது? எதற்கு? |date=2022-09-11 |website=தமிழ் வலை |language=en-US |access-date=2023-07-08}}&lt;/ref&gt; இந்த போராட்டமே தமிழர்களை ஒரு தேசிய இனமாக திரளவைத்தது. 
 
 &lt;blockquote&gt;காங்கிரஸ் லட்சியம் 'சுயராஜ்யம்' என முதன் முதலில் கூறியது காலஞ்சென்ற [[தாதாபாய் நௌரோஜி]]. அதுபோலவே 'தமிழ்நாடு தமிழருக்கே' என தமிழர்களின் பிரதிநிதிகளான மூன்று பெரியவர்கள் சென்ற 11-ந் தேதி சென்னை திருவல்லிக்கேணி கடற்கரையில் ஒன்றரை லட்சம் தமிழர்கள் முன்னிலையில் கூறிவிட்டார்கள். அக்கூட்டத்துக்கு தலைமை வகித்த  [[மறைமலை அடிகள்]] மதவாதிகள் பிரதிநிதி, அக்கூட்டத்தில் பேசிய [[சோமசுந்தர பாரதியார்|பாரதியார்]] காங்கிரஸ்காரர் பிரதிநிதி, அன்று பேசிய [[ஈ. வெ. இராமசாமி|ஈ. வெ. இராமசாமி பெரியார்]] பகுத்தறிவாதிகளின் பிரதிநிதி. ஆகவே தமிழ்நாட்டின் அபிப்பிராயம் அக்கூட்டத்திலே பூரணமாக பிரதிபலித்தது என்று தைரியமாகக் கூறலாம். -[[விடுதலை (இதழ்)|விடுதலை]], தலையங்கம், 19.9.1938 &lt;/blockquote&gt;
 
 == மாற்றுருவம் ==
 [[நீதிக்கட்சி]]யில் இருந்த பிற [[தென்னிந்தியா|தென்னிந்திய]] மொழி பேசும் தலைவர்கள் ''தமிழ்நாடு தமிழருக்கே'' என்றால் நாங்கள் எங்கே போவது என்று கேட்டதால் இந்த முழக்கம் [[ஈ. வெ. இராமசாமி]]யால் ''திராவிட நாடு திராவிடருக்கே'' என்று மாற்றப்பட்டது. [[மாநில மறுசீரமைப்புச் சட்டம், 1956|மொழிவாரியாக மாநிலங்கள்]] உருவாக்கப்பட்ட 1965 இக்கு பிறகு மீண்டும் ''தமிழ்நாடு தமிழருக்கே'' என்ற முழக்கம் [[ஈ. வெ. இராமசாமி]]யால் முன்னெடுக்கபட்டது.
 
 == இதையும் காண்க ==
 *[[தமிழ் நாட்டுக் கொடி]]
 
 == மேற்கோள்கள் ==
 {{Reflist}}
 
 ==வெளி இணைப்புகள்==
 * [https://archive.org/details/tamil-book-tamil-nadu-viduthalai-independence தமிழ்நாட்டு விடுதலை இயக்கங்கள் - வரலாறும் விளக்கங்களும் (தமிழ்த் தேசியம்)]
 [[பகுப்பு:இந்திய அரசியல் முழக்கங்கள்]]
 [[பகுப்பு:தமிழ்த் தேசியம்]]